กาสเกต์ ชน เฟร์เรร์ เปิดศึกเทนนิสหัวหิน 
สุวัจน์ ลิปตพัลลภ เป็นประธานแถลงข่าวและจับสลากแบ่งสายเทนนิส เวิลด์ เทนนิส ไทยแลนด์ แชมเปียนชิพ 2015 แข่ง 31 ธ.ค. 57 - 2 ม.ค. 58 ที่หัวหิน,24 ธ.ค. นายสุวัจน์ ลิปตพัลลภ นายกลอนเทนนิสสมาคมแห่งประเทศไทยฯ เป็นประธานในการแถลงข่าวและจับสลากแบ่งสายการแข่งขันเทนนิสระดับโลก เวิลด์ เทนนิส ไทยแลนด์ แชมเปียนชิพ 2015 ที่ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี,นายสุวัจน์ กล่าวว่า การแข่งขันเวิลด์ เทนนิส ไทยแลนด์ แชมเปียนชิพ 2015 จะแข่งระหว่างวันที่ 31 ธันวาคม 2557 - 2 มกราคม 2558 โดยมี 6 นักเทนนิสระดับโลก คือ โทมัส เบอร์ดิช มือ 7 ของโลกจากเช็ก, มิลอส ราโอนิช มือ 8 ของโลก จากแคนาดา, ดาบิด เฟร์เรร์ มือ 10 ของโลก จากสเปน, จอห์น อิสเนอร์ มือ 19 ของโลก จากสหรัฐอเมริกา, ฟาบิโอ ฟอจนินี มือ 20 ของโลก จากอิตาลี และ ริชาร์ด กาสเกต์ มือ 26 ของโลก จากฝรั่งเศส แข่งที่สนามเซ็นเท็นเนียล ปาร์ค อ.หัวหิน จ.ประจวบคีรีขันธ์ และยังเป็นการฉลองเทศกาลปีใหม่อย่างยิ่งใหญ่ด้วย,นอกจากการแข่งขันแล้ว ยังมีการทำกิจกรรมโปรโมตประเทศไทยอีกมากมาย อาทิ การตักบาตรในช่วงเช้าของวันขึ้นปีใหม่ ที่ชายหาดหัวหิน เยี่ยมชมสถานีรถไฟหัวหิน ร่วมสนุกในสวนน้ำวานานาวา เยี่ยมชมศูนย์อนุรักษ์สุนัขหัวหิน ในพระราชดำริ พระบาทสมเด็จพระเจ้าอยู่หัว เป็นต้น นายสุวัจน์ กล่าว ,หลังจากนั้น มีการจับสลากประกบคู่การแข่งขัน โดยเบอร์ดิชและราโอนิชเป็นสองมือวางที่ได้บายในรอบแรก จะเข้าไปรอแข่งในรอบรองชนะเลิศทันที ส่วนผลการจับสลากรอบแรก กาสเกต์ พบ เฟร์เรร์, ฟอจนินี พบ อิสเนอร์ โดยรอบแรกจะแข่งขันในวันที่ 31 ธันวาคม คู่แรกเป็นแมตช์พิเศษ เวลา 15.30 น. เบอร์ดิชลงแมตช์อุ่นเครื่องกับ ปรัชญา อิสโร นักหวดดาวรุ่งไทย ต่อด้วย 17.00 น. กาสเกต์ พบ เฟร์เรร์ / 19.00 น. ฟอจนินี พบ อิสเนอร์,ส่วนในวันที่ 1 มกราคม 2558 เป็นรอบรองชนะเลิศ เวลา 17.00 น. ผู้ชนะคู่แรก พบ เบอร์ดิช และเวลา 19.00 น. ผู้ชนะคู่สอง พบ ราโอนิช แต่ในเวลา 15.30 น. เป็นการชิงอันดับ 5-6 ของผู้แพ้ในวันแรก วันที่ 2 มกราคม 2558 เวลา 17.00 น. รอบชิงอันดับ 3 และเวลา 19.00 น. รอบชิงชนะเลิศ,สำหรับผู้ชนะในแต่ละแมตช์ จะได้เงินรางวัลแมตช์ละ 10,000 ดอลลาร์สหรัฐฯ หรือ 320,000 บาท แชมป์จะได้รับ 40,000 ดอลลาร์สหรัฐฯ หรือ 1.28 ล้านบาท รวมเงินรางวัล 100,000 ดอลลาร์สหรัฐฯ หรือ 3.2 ล้านบาท นอกจากนั้น ผู้ชนะจะได้ครองถ้วยพระราชทานพระบาทสมเด็จพระเจ้าอยู่หัว อีกด้วย,โปรแกรมการเดินทางมาประเทศไทยของนักหวดทั้งหมด เบอร์ดิช จะถึงวันที่ 27 ธันวาคม เวลา 07.00 น. ด้วยสายการบิน กาตาร์แอร์เวย์ QR822 พร้อมกับ เอสเทอร์ สโทโรวา แฟนสาวชาวเช็ก ด้านฟอจนินีจะควงฟลาเวีย เพ็นเน็ตตา แฟนสาวนักหวดมือ 12 ของโลก มาถึงในวันที่ 28 ธันวาคม เวลา 06.20 น. เที่ยวบิน TG921 อิสเนอร์ และ แมดิสัน แมคคินเลย์ เดินทางถึงวันที่ 29 ธันวาคม เวลา 11.00 น. เที่ยวบิน CX713 เฟร์เรร์ ส่วนวันที่ 30 ธันวาคม เฟร์เรร์ ถึงเวลา 05.35 น. เที่ยวบิน TG949 กาสเกต์ ถึงเวลา 070.05 เที่ยวบิน AF166 และราโอนิช ถึงเวลา 18.00 น. เที่ยวบิน CX701
สุวัจน์ ลิปตพัลลภ เป็นประธานแถลงข่าวและจับสลากแบ่งสายเทนนิส เวิลด์ เทนนิส ไทยแลนด์ แชมเปียนชิพ 2015 แข่ง 31 ธ.ค. 57 - 2 ม.ค. 58 ที่หัวหิน
สุวัจน์ ลิปตพัลลภ,เวิลด์ เทนนิส ไทยแลนด์ แชมเปียนชิพ,หัวหิน,ประจวบคีรีขันธ์,ข่าวกีฬา